PMIndiaData/PMIndiaSum huggingface dataset:
কেন্দ্রীয়রাষ্ট্রায়ত্ত সংস্থায় মজুরি সংক্রান্ত অষ্টম পর্যায়ের আলোচনা ও চুক্তির লক্ষ্যে একমজুরি নীতিতে অনুমোদন দিল কেন্দ্রীয় মন্ত্রিসভা

কেন্দ্রীয়রাষ্ট্রায়ত্ত সংস্থাগুলিতে মজুরি সংক্রান্ত অষ্টম পর্যায়ের আলোচনা ও চুক্তিরলক্ষ্যে এক মজুরি নীতি আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভার বৈঠকে। মন্ত্রিসভারএই সিদ্ধান্ত গ্রহণের ফলে কেন্দ্রীয় রাষ্ট্রায়ত্ত সংস্থাগুলির পরিচালন কর্তৃপক্ষ তাদেরশ্রমিক-কর্মচারীদের জন্য স্বাধীনভাবে মজুরি সংশোধনের ব্যাপারে চুক্তি সম্পাদন করতেপারবে। গত বছর ৩১ ডিসেম্বর পর্যন্ত যে সমস্ত মজুরি চুক্তির মেয়াদ ৫-১০ বছরঅতিক্রান্ত, সেগুলির ক্ষেত্রে মজুরি সংশোধনের সুযোগ করে দেওয়ার লক্ষ্যেইমন্ত্রিসভার আজকের এই সিদ্ধান্ত। তবে, সংশ্লিষ্ট সংস্থাগুলির আর্থিক সহায়সম্পদেরবিষয়গুলিও বিশেষভাবে বিবেচনা করা হবে এই মজুরি সংশোধন প্রক্রিয়ায়। এজন্য কেন্দ্রীয়সরকারের কাছ থেকে কোনরকম বাজেট সংস্থানের ব্যবস্থা থাকবে না বলে সুস্পষ্টভাবেজানানো হয়েছে। সুতরাং, মজুরি সংশোধনের যাবতীয় দায়ভার বহন করতে হবে সংশ্লিষ্ট কেন্দ্রীয়রাষ্ট্রায়ত্ত সংস্থাগুলিকে তাদের নিজস্ব ও অভ্যন্তরীণ সহায়সম্পদ থেকে। অনুমোদিতনীতি-নির্দেশিকা অনুসরণ করে মজুরি সংশোধনের ব্যবস্থা করা হয়েছে, এই মর্মেরাষ্ট্রায়ত্ত সংস্থাগুলি সংশ্লিষ্ট প্রশাসনিক মন্ত্রক বা দপ্তরের কাছে জানানোর পরইনতুন মজুরি চুক্তি বাস্তবায়িত করতে পারবে সংশ্লিষ্ট সংস্থাগুলি।
চিনের ক্যুইনডাও সফরে রওনা হবার পূর্বে প্রধানমন্ত্রীর বিবৃতি

চিনের ক্যুইনডাও সফরে রওনা হবার পূর্বে প্রধানমন্ত্রী নরেন্দ্র মোদীর বিবৃতি। সাংহাই সহযোগিতা সংগঠনের (এসসিও) রাষ্ট্রপ্রধানদের বার্ষিক বৈঠকের জন্য আমি চিনের ক্যুইনডাও সফরে যাচ্ছি। সংগঠনের পূর্ণ সদস্য হিসেবে প্রথমবার বৈঠকে যোগ দেওয়ার জন্য ভারতীয় প্রতিনিধি দলের নেতৃত্ব দিতে পেরে আমি অত্যন্ত আনন্দিত। সন্ত্রাসবাদ, ধর্মসম্প্রদায় থেকে বিচ্ছিন্ন করা ও চরমপন্হার বিরুদ্ধে লড়াই থেকে শুরু করে পারস্পরিক যোগাযোগ, বাণিজ্য, শুল্ক, আইন, স্বাস্হ্য ও কৃষিক্ষেত্রে সহযোগিতা প্রসারের মতো গুরুত্বপূর্ণ বিষয সংগঠনের বৈঠকের আলোচ্যসূচিতে রয়েছে। এছাড়াও রয়েছে পরিবেশের সুরক্ষা ও বিপর্যয়জনিত ঝুঁকি হ্রাস এবং মানুষের সঙ্গে মানুষের সম্পর্কবৃদ্ধি। এই সংগঠনের পূর্ণ সদস্য হওয়ার পর থেকে বিগত এক বছরে সংগঠনের সদস্য দেশগুলির সঙ্গে ভারতের এ সংক্রান্ত বিষয়ে যোগাযোগ ও সম্পর্ক লক্ষ্যনীয়ভাবে বেড়েছে। আমার দৃঢ় বিশ্বাস, ক্যুইনডাও শীর্ষ বৈঠকের ফলে সাংহাই সহযোগিতা আলোচনাসূচী আরও সমৃদ্ধ হবে। একইভাবে, সংগঠনের সঙ্গে ভারতের সংযুক্তির এক নতুন দিশারও সূত্রপাত হবে। সংগঠনের সদস্য দেশগুলির সঙ্গে ভারতের মৈত্রিপূর্ণ ও বহুমুখী সম্পর্ক রয়েছে। সংগঠনের শীর্ষ বৈঠকের পাশাপাশি বিভিন্ন সদস্য দেশের রাষ্ট্রপ্রধানদের সঙ্গে আমার বৈঠক ও মতবিনিময়ের সুযোগ হবে। /
কর্ণাটকের সংক্রান্তি উৎসবে শুভেচ্ছা জানালেনপ্রধানমন্ত্রী

সংক্রান্তি উৎসব উপলক্ষে কর্ণাটকবাসীকে শুভেচ্ছা ওঅভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “কর্ণাটকের ভাই-বোনেদের আমি সংক্রান্তির শুভেচ্ছা জানাই।কন্নড়ভাষী সকলকেই আমার সংক্রান্তির অভিনন্দন। এই শুভ উৎসবটি সকলের জন্যই সুখ,সম্প্রীতি এবং সুস্বাস্থ্য বহন করে নিয়ে আসুক”।
আগামীকাল মধ্যপ্রদেশ সফর করবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল মধ্যপ্রদেশ সফর করবেন। ইন্দোরে মধ্যপ্রদেশ শেহরি বিকাশ মহোৎসবে উপস্হিত থাকবেন তিনি। রাজ্যের বিভিন্ন স্হানে চার হাজার কোটি টাকার কয়েকটি নগরোন্নয়ন প্রকল্পেরও রিমোটের সাহায্যে উদ্বোধন করবেন প্রধানমন্ত্রী। এই প্রকল্পগুলির মধ্যে রয়েছে প্রধানমন্ত্রী আবাস যোজনার আওতায় বাসস্হান নির্মাণ কর্মসূচি, শহরাঞ্চলে পানীয় জল সরবরাহ কর্মসূচি, নগরাঞ্চলে কঠিন বর্জ্য ব্যবস্হাপনা, শহরাঞ্চলের স্বাস্হ্য ব্যবস্হা কর্মসূচি, নগর পরিবহণ ইত্যাদি। স্বচ্ছ সর্বেক্ষণ-২০১৮ পুরস্কারও এদিন বিতরণ করবেন প্রধানমন্ত্রী। সূচনা করবেন সর্বেক্ষণ-২০১৮ ফলাফলের একটি ড্যাশবোর্ডও। সর্বাপেক্ষা বেশি পরিচ্ছন্ন শহর এবং উন্নততর কাজকর্মের নিরিখে নির্বাচিত শ্রেষ্ঠ শহরগুলিকে পুরস্কৃত করবেন তিনি। এক স্বচ্ছ উদ্ভাবন প্রক্রিয়া, একটি স্বচ্ছ ও সেরা কর্ম পদ্ধতি এবং একটি স্বচ্ছ শিল্পোদ্যোগের জন্যও সংশ্লিষ্টদের হাতে পুরস্কার তুলে দেবেন তিনি। এর আগে রাজগড়ে আয়োজিত এক অনুষ্ঠানে মোহনপুরা প্রকল্পটি জাতির উদ্দেশে উৎসর্গ করবেন শ্রী নরেন্দ্র মোদী। এই প্রকল্পটি থেকে রাজগড়ের কৃষি জমিতে জল সেচের সুযোগ সম্প্রসারিত হবে। তাছাড়াও সংশ্লিষ্ট অঞ্চলের গ্রামগুলিতে পানীয় জলের সুরাহা হবে এই প্রকল্প রূপায়ণের মাধ্যমে। পানীয় জলের যোগান সম্পর্কিত আরও কয়েকটি প্রকল্পেরও এদিন শিলান্যাস করবেন প্রধানমন্ত্রী। /…
নীতি আয়োগের পরিচালন পর্ষদের চতুর্থ বৈঠকে যোগ দেবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামী রবিবার (১৭ জুন) রাষ্ট্রপতি ভবনে নীতি আয়োগের পরিচালন পর্ষদের চতুর্থ বৈঠকে পৌরহিত্য করবেন। এক দিনের এই বৈঠকে একাধিক কেন্দ্রীয় মন্ত্রী, বিভিন্ন রাজ্যের মুখ্যমন্ত্রী, কেন্দ্রশাসিত অঞ্চলের উপ-রাজ্যপাল এবং কেন্দ্রীয় সরকারের উচ্চপদস্হ আধিকারিকরা উপস্হিত থাকবেন। উন্নয়নমূলক উদ্যোগগুলির সঠিক দিশা প্রদানের ক্ষেত্রে রাজ্যগুলির সক্রিয় সহযোগিতায় জাতীয় স্তরে অগ্রাধিকারপ্রাপ্ত বিভিন্ন বিষয় ও কৌশল সম্পর্কে অভিন্ন পরিকল্পনা রচনার প্রধান দায়িত্ব নিয়ে থাকে নীতি আয়োগের পরিচালন পর্ষদ। এই পর্ষদ বিগত বছরের কাজকর্ম পর্যালোচনা করার পাশাপাশি অগ্রাধিকারপ্রাপ্ত ভবিষ্যৎ উন্নয়নমূলক বিষয়গুলি নিয়েও আলোচনা করবে। এছাড়াও, পর্ষদের বৈঠকে চাষীদের আয় দ্বিগুন বাড়াতে কি ব্যবস্হা নেওয়া হয়েছে, তা নিয়ে আলোচনা হবে। সরকারের বিভিন্ন ফ্ল্যাগশিপ প্রকল্প যেমন- আয়ুষ্মান ভারত, জাতীয় পুষ্টি মিশন, মিশন ইন্দ্রধনুষ, উন্নয়নকামী জেলাগুলির বর্তমান অগ্রগতি নিয়েও বৈঠকে আলোচনা হবে বলে আশা করা হচ্ছে। মহাত্মা গান্ধীর জন্ম সার্ধশতবার্ষিকী উদযাপনের বিষয়টিও বৈঠকের আলোচ্যসূচিতে থাকছে। /…
বিশ্ব ব্যাঙ্কের সভাপতির সঙ্গে টেলিফোনে আলোচনা প্রধানমন্ত্রীর

বিশ্ব ব্যাঙ্কের সভাপতি জিম ইয়ং কিম প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন। শ্রী কিম ‘ইজ অফ ডুয়িং বিজনেস’ র‍্যাঙ্কিং-এর ভারতের উল্লেখযোগ্য উত্থানের জন্য অভিনন্দন জানান। তিনি বলেন, এটি বিশেষভাবে উল্লেখযোগ্য যে ১২৫ কোটি মানুষের একটি দেশ, মাত্র র চার বছরের স্বল্প সময়ে ৬৫ ধাপ ওপরে উঠে এসেছে। শ্রী কিম বলেন, প্রধানমন্ত্রী শ্রী নরেন্দ্র মোদীর মজবুত নেতৃত্বের দরুণই এটি সম্ভব হয়েছে। বিশ্ব ব্যাঙ্কের সভাপতি এই উত্থানকে ঐতিহাসিক ও অতুলনীয় সাফল্য বলে বর্ণনা করেন। শ্রী কিম সাম্প্রতিককালে প্রধানমন্ত্রী শ্রী নরেন্দ্র মোদীর ইউএনইপি-র চ্যাম্পিয়ন অফ দ্য আর্থ এবং সিওল শান্তি পুরস্কারের কথা স্মরণ করেন। তিনি এর জন্য প্রধানমন্ত্রীকে অভিনন্দন জানান। শ্রী কিম ‘ইজ অফ ডুয়িং বিজনেস’ বা বাণিজ্যে সরলীকরণ ব্যবস্থায় ভারতকে বিশ্ব ব্যাঙ্কের সহায়তা দেওয়ার আশ্বাস দেন। বাণিজ্যে সরলীকরণ ব্যবস্থায় উন্নতিতে ভারতের উদ্যোগকে সহায়তাদানের জন্য প্রধানমন্ত্রী বিশ্ব ব্যাঙ্কের সভাপতিকে ধন্যবাদ জানান। তিনি বলেন, বাণিজ্যে সরলীকরণ ব্যবস্থার উন্নতিতে বিশ্ব ব্যাঙ্কের নতুন র‍্যাঙ্কিং ভারতের কাছে অনুপ্রেরণা হয়ে থাকবে। …
ভারত ও ইরানের মধ্যে বাণিজ্যিক সম্পর্কের ক্ষেত্রেত্রুটি দূর করার জন্য একটি বিশেষজ্ঞ গোষ্ঠী স্থাপনের প্রস্তাব সংক্রান্ত সমঝোতাকেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয়মন্ত্রিসভার বৈঠকে ভারত ও ইরানের মধ্যে পারস্পরিক স্বার্থ সংশ্লিষ্ট ক্ষেত্রেসহযোগিতা বৃদ্ধির লক্ষ্যে বাণিজ্যিক সম্পর্কের ত্রুটিগুলি দূর করার জন্য একটিবিশেষজ্ঞ গোষ্ঠী স্থাপনের প্রস্তাব কর্মপরবর্তীভাবে অনুমোদিত হয়েছে। ২০১৮’র ১৭ফেব্রুয়ারি ইরানের রাষ্ট্রপতির ভারত সফরের সময়ে এই বিষয়ে একটি সমঝোতা স্বাক্ষরিতহয়। তথ্য বিনিময় এবং অ্যান্টি ডাম্পিং ও কাউন্টারভেইলিংডিউটি বিষয়ে তদন্তে সহযোগিতা প্রভৃতি ক্ষেত্রে বাণিজ্যিক ত্রুটি সংশোধনের কাজে এইসমঝোতা সহায়ক ভূমিকা নেবে।
কেন্দ্রীয় মন্ত্রী শ্রী অনন্ত কুমারের প্রয়াণে প্রধানমন্ত্রীর শোক প্রকাশ

কেন্দ্রীয় মন্ত্রী শ্রী অনন্ত কুমারের প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক শোকবার্তায় প্রধানমন্ত্রী বলেছেন, “আমার বিশেষ সহকর্মী ও বন্ধু শ্রী অনন্ত কুমারজির প্রয়াণে আমি অত্যন্ত দুঃখিত। তিনি ছিলেন একজন অসাধারণ নেতা, যিনি অল্প বয়সেই জনজীবনের সঙ্গে নিজেকে জড়িয়ে ফেলেছিলেন। কঠোর পরিশ্রম ও সমবেদনার সঙ্গে তিনি সমাজের সেবা করে গেছেন। জনহিতৈষী কাজের জন্য তিনি সর্বদাই স্মরণীয় হয়ে থাকবেন। তাঁর পত্নী ডঃ তেজস্বিনীজির সঙ্গে আমার কথা হয়েছে। অনন্ত কুমারজির প্রয়াণে আমি তাঁর কাছে আমার শোক জ্ঞাপন করেছি। গভীর দুঃখ ও শোকের এই মুহূর্তে প্রয়াত নেতার পরিবার, বন্ধু-বান্ধব ও সমর্থকদের কাছে আমার সমবেদনা জানাই। ওম শান্তি”।
আফগানিস্হানে জঙ্গি হামলার নিন্দা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আফগানিস্হানে গতকালের জঙ্গি হামলার কড়া নিন্দা করেছেন। প্রধানমন্ত্রী বলেছেন, “আফগানিস্হানে গতকালের জঙ্গি হামলার আমরা তীব্র নিন্দা জানাচ্ছি। এটি আফগানিস্হানের বহুমুখী ধ্যানধারনার ওপর এক আক্রমন। শোক-সন্তপ্ত পরিবারগুলিকে আমার সমবেদনা জানাই। আহতদের দ্রুত সুস্হতা কামনা করি। দুঃখের এই সময়ে আফগানিস্হান সরকারকে সাহায্য করতে ভারত প্রস্তুত রয়েছে”। /…
প্রধানমন্ত্রী শ্রী নরেন্দ্রমোদীর সঙ্গে দ্বিপাক্ষিক স্বার্থ-সংশ্লিষ্ট বিভিন্ন বিষয় নিয়ে আলোচনা ও মতবিনিময়করলেন মালদ্বীপের বিদেশ মন্ত্রী

মালদ্বীপেরবিদেশ মন্ত্রী তথা ঐ দেশের রাষ্ট্রপতির বিশেষ দূত ডঃ মহম্মদ আসিম বৃহস্পতিবারএখানে এক সাক্ষাৎকারে মিলিত হলেন ভারতের প্রধানমন্ত্রী শ্রী নরেন্দ্র মোদীর সঙ্গে। ভারত ওমালদ্বীপের মধ্যে দ্বিপাক্ষিক স্বার্থ-সংশ্লিষ্ট বিভিন্ন বিষয় সম্পর্কে শ্রী মোদীএবং ডঃ আসিম আলোচনা ও মতবিনিময় করেন। উল্লেখ্য, ভারত মহাসাগর অঞ্চলে এই দুটি দেশঐতিহাসিক, সাংস্কৃতিক এবং সামুদ্রিক সম্পর্কের দিক থেকে পরস্পরের ঘনিষ্ঠপ্রতিবেশী। ‘ভারতইপ্রথম’ এই নীতি অনুসরণ করে ভারতের সঙ্গে নিবিড় সম্পর্ক বজায়রাখতে যে মালদ্বীপ অঙ্গীকারবদ্ধ, একথা শ্রী মোদীর কাছে পুনর্ব্যক্ত করেন ডঃ আসিম। প্রধানমন্ত্রীএই উক্তির সমর্থনে বলেন যে ভারত সর্বদাই মালদ্বীপের এক বিশ্বস্ত ও ঘনিষ্ঠপ্রতিবেশী হিসেবে তার নিরাপত্তা ও অগ্রগতিকে সাহায্য করে যাবে। প্রেসিডেন্টেরবিশেষ দূত হিসেবে ভারতের প্রধানমন্ত্রীকে মালদ্বীপ সফরের আমন্ত্রণ জানান ডঃ আসিম।উত্তরে, আমন্ত্রণের জন্য কৃতজ্ঞতা প্রকাশ করে শ্রী মোদী জানান যে কোন এক সুবিধাজনকসময়ে তিনি অবশ্যই মালদ্বীপ সফরে যাবেন। প্রেসিডেন্টআবদুল্লাহ ইয়ামিনের শুভেচ্ছা ও অভিনন্দন বার্তাও বিশেষ দূত হিসাবে মালদ্বীপেরবিদেশ মন্ত্রী পৌঁছে দেন শ্রী নরেন্দ্র মোদীর কাছে। প্রধানমন্ত্রীও বিনিময়েপ্রেসিডেন্টকে তাঁর শুভেচ্ছা ও অভিনন্দনের বার্তা জানিয়ে দেন ডঃ আসিমের মাধ্যমে।
শিক্ষক দিবসে শিক্ষক সমাজকে সম্মান জানালেন প্রধানমন্ত্রী

শিক্ষক দিবস উপলক্ষে শিক্ষক সমাজকে সম্মান ও অভিবাদন জানিয়েছেন প্রধানমন্ত্রী শ্রী নরেন্দ্র মোদী। একইসঙ্গে, তিনি শ্রদ্ধা নিবেদন করেছেন ভূতপূর্ব রাষ্ট্রপতি ডঃ সর্বপল্লি রাধাকৃষ্ণনের জন্মবার্ষিকীতে। এক বার্তায় প্রধানমন্ত্রী বলেছেন : “শিক্ষকদিবসে আমি সম্মান জানাই শিক্ষক সমাজকে। সমাজের মানসিকতা গঠনে এবং শিক্ষার আনন্দপ্রসারে তাঁরা একনিষ্ঠভাবে কাজ করে চলেছেন। ডঃ এসরাধাকৃষ্ণনের জন্মবার্ষিকীতে শ্রদ্ধা নিবেদন করি তাঁর স্মৃতির উদ্দেশে। একজনবিশিষ্ট শিক্ষক এবং রাজনীতিজ্ঞ হিসেবে তিনি বিশেষ খ্যাতির অধিকারী ছিলেন। আমাদের‘নতুন ভারত’-এর স্বপ্নকে সফল করে তোলার কাজে শিক্ষকদের এক মূল ভূমিকা রয়েছে।অত্যাধুনিক গবেষণা ও উদ্ভাবনের পথ ধরে ‘নতুন ভারত’-এর স্বপ্নকে আমরা সফল করে তুলতেচলেছি। আগামী পাঁচবছর ‘রূপান্তরের লক্ষ্যে শিক্ষাদান, ক্ষমতায়নের লক্ষ্যে শিক্ষার প্রসার এবংনেতৃত্বদানের উদ্দেশ্যে শিক্ষা গ্রহণ’ – এই নীতিকে আসুন আমরা সকলে গ্রহণ করি।” / ..
দেশব্যাপী বিভিন্ন উৎসব উপলক্ষে প্রধানমন্ত্রী দেশবাসীকে শুভেচ্ছা জানালেন

দেশব্যাপী বিভিন্ন উৎসব উপলক্ষ্যে প্রধানমন্ত্রী দেশবাসীকে শুভেচ্ছা জানিয়েছেন। এক বার্তায় তিনি বলেছেন, “প্রত্যেককে শুভ মকর সংক্রান্তির শুভেচ্ছা পোঙ্গল উপলক্ষ্যে সকলকে শুভেচ্ছা মাঘ বিহু উপলক্ষ্যে অভিনন্দন শুভ উত্তরায়ন।” প্রধানমন্ত্রী ঐ শুভেচ্ছাবার্তায় আরও বলেছেন, “আগামী দিনগুলিতে প্রগতির নতুন শিখরে আপনারা পৌঁছান।” /…
প্রধানমন্ত্রী জুনাগড় জেলায় একাধিক প্রকল্পের উদ্বোধন করলেন

প্রধানমন্ত্রী শ্রী নরেন্দ্র মোদী বৃহস্পতিবার (২৩ আগস্ট) গুজরাটের জুনাগড় জেলায় একাধিক প্রকল্পের উদ্বোধন করেন। এগুলির মধ্যে রয়েছে – সরকারি হাসপাতাল, একটি দুগ্ধ প্রক্রিয়াকরণ কেন্দ্র জুনাগড় কৃষি বিশ্ববিদ্যালয়ের কয়েকটি ভবন ইত্যাদি। এই উপলক্ষে এক জনসভায় প্রধানমন্ত্রী বলেন, ৫০০ কোটি টাকার বেশি ৯টি উদ্যোগের আজ শিলান্যাস হচ্ছে বা জাতির উদ্দেশে উৎসর্গ করা হচ্ছে। ভারতের উন্নয়ন যাত্রায় এক নতুন শক্তি ও উদ্যমের সঞ্চার হয়েছে বলেও তিনি অভিমত প্রকাশ করেন। তিনি আরও বলেন, রাজ্যের প্রতিটি কোণায় পর্যাপ্ত পরিমাণে জল পৌঁছে দেওয়ার বিষয়টি সুনিশ্চিত করতে লাগাতার প্রয়াস নেওয়া হচ্ছে। একই সঙ্গে, জল সংরক্ষণ নিয়েও কাজ হচ্ছে বলে শ্রী মোদী জানান। প্রধানমন্ত্রী বলেন, গুজরাটের বিভিন্ন জায়গায় মেডিকেল কলেজ ও হাসপাতাল গড়ে উঠছে। এই চিকিৎসা প্রতিষ্ঠানগুলি কেবল রোগীদের পরিষেবা প্রদানই করছে না, সেইসঙ্গে চিকিৎসা সংক্রান্ত পঠন-পাঠনেও সাহায্য করছে। এ প্রসঙ্গে তিনি জনঔষধি যোজনার কথা উল্লেখ করে নতুন নতুন জনঔষধি কেন্দ্র খোলা হচ্ছে বলে জানান। এমনকি, এই কেন্দ্রগুলি ঔষুধপত্রের দাম কমাতেও কার্যকর হচ্ছে। গরিব ও মধ্যবিত্ত শ্রেণীর মানুষ যাতে সুলভ মূল্যে ওষুধপত্র পায়, তার ওপর প্রধানমন্ত্রী গুরুত্ব দেন। প্রধানমন্ত্রী বলেন, পরিস্কার-পরিচ্ছন্নতা বজায় রাখার ওপর সরকারের অগ্রাধিকার সারা বিশ্বের প্রশংসা পাচ্ছে। পরিচ্ছন্ন ভারত সাধারণ মানুষকে অসুখ-বিসুখ থেকে রক্ষা করবে। স্বাস্থ্য ক্ষেত্রে দক্ষ চিকিৎসক ও আধা-চিকিৎসা কর্মীর প্রয়োজনীয়তার কথা উল্লেখ করে প্রধানমন্ত্রী বলেন, “আমরা চাই চিকিৎসা – সাজসরঞ্জাম ও অন্যান্য উপকরণ ভারতেই তৈরি হোক”। তিনি একই সঙ্গে বিশ্ব জুড়ে প্রযুক্তিগত অগ্রগতির সঙ্গে সঙ্গে দেশীয় স্বাস্থ্য ক্ষেত্রেও উন্নয়নের গতি বজায় রাখার ওপর জোর দেন। প্রধানমন্ত্রী জোর দিয়ে বলেন, প্রধানমন্ত্রী জন আরোগ্য যোজনা – আয়ুষ্মান ভারত কর্মসূচি স্বাস্থ্য ক্ষেত্রে ব্যাপক রূপান্তর নিয়ে আসবে। সেই সঙ্গে, গরিব মানুষ যাতে সুলভমূল্যে গুণগত মানের স্বাস্থ্য পরিষেবা পেতে পারেন সেটিও নিশ্চিত করবে।
প্রধানমন্ত্রী ভারতীয় বংশোদ্ভূত আইনসভার সদস্যদেরসম্মেলনে উদ্বোধনী অনুষ্ঠানে ভাষণ দিয়েছেন

প্রধানমন্ত্রী শ্রী নরেন্দ্র মোদী আজ নতুন দিল্লিতে বিভিন্ন দেশের ভারতীয়বংশোদ্ভূত আইনসভার সদস্যদের সম্মেলনের উদ্বোধনী অধিবেশনে ভাষণ দেন। সম্মেলনে প্রতিনিধিদের স্বাগত জানিয়ে প্রধানমন্ত্রী বলেন, শত শত বছর ধরেহয়তো বহু মানুষ ভারত ছেড়ে গেছেন। কিন্তু তাঁদের মন ও হৃদয়ে এখনও ভারতের জন্য জায়গারয়েছে। তিনি বলেন, ভারতীয় বংশোদ্ভূত এইসব মানুষেরা যে তাঁদের নতুন বসবাসের জায়গায়নিজেদের সম্পূর্ণভাবে মানিয়ে নিয়েছেন, সেটা আশ্চর্য নয়। কিন্তু তাঁরা, তাঁদেরমধ্যে ভারতীয়ত্বকে বাঁচিয়ে রেখেছেন। তাঁরা নতুন দেশে ভাষা, খাদ্য এবংপোশাক-পরিচ্ছদের রীতিকেও আপন করে নিয়েছেন। প্রধানমন্ত্রী বলেন, আমার মনে হচ্ছে, আজকে যেন দিল্লিতে ভারতীয় উৎসমূলেরবিশ্ব আইনসভার এক ক্ষুদ্র সংস্করণের অধিবেশন বসেছে। ভারতীয় বংশোদ্ভূতরা যে আজমরিশাস, পর্তুগাল এবং আয়ারল্যান্ডের প্রধানমন্ত্রী পদে বসেছেন, তিনি তাও উল্লেখকরেন। তিনি বলেন যে, ভারতীয় বংশোদ্ভূতরা বিভিন্ন রাষ্ট্র ও সরকারের প্রধান হিসাবেওযোগ্যতার সঙ্গে কাজ করে চলেছেন। প্রধানমন্ত্রী বলেন যে, বিগত ৩-৪ বছরে ভারত সম্পর্কে বিশ্বের ধ্যান-ধারণারপরিবর্তন ঘটেছে। এর কারণ হ’ল ভারতের রূপান্তর হচ্ছে। প্রধানমন্ত্রী বলেন, ভারতেরমানুষের আশা-আকাঙ্খা এ যাবৎকালের মধ্যে সর্বোচ্চ পর্যায়ে পৌঁছেছে। প্রত্যেকটিক্ষেত্রে এক স্থায়ী পরিবর্তনের ইঙ্গিত পাওয়া যাচ্ছে। প্রধানমন্ত্রী বলেন, ভারতীয় বংশোদ্ভূতরা বিদেশে ভারতের স্থায়ী রাষ্ট্রদূতেরমতো। যেখানেই তাঁরা বসবাস করেন, তাঁর বিদেশ সফরকালে তিনি তাঁদের সঙ্গে দেখা করারচেষ্টা করেন। বিদেশে কর্মরত ভারতীয় নাগরিকদের সমস্যা মোকাবিলা বিষয়ে নিরবচ্ছিন্নভাবেনজরদারি চালানোর জন্য প্রধানমন্ত্রী বিদেশ মন্ত্রী শ্রীমতী সুষমা স্বরাজের প্রশংসাকরেন। এই প্রসঙ্গে তিনি ‘মদদ’ নামে এক পোর্টালের মাধ্যমে এই বিষয়ে নজরদারি চালানোএবং বিভিন্ন দূতাবাসগুলির অভিযোগ নিষ্পত্তিকল্পে কাজের উল্লেখ করেন। প্রধানমন্ত্রী বলেন, অনাবাসী ভারতীয়রা ভারতের উন্নয়নের অংশীদার বলে সরকারবিশ্বাস করে। ২০২০ সাল পর্যন্ত দেশের উন্নয়নের লক্ষ্যে যে কর্মপরিকল্পনা নিতি আয়োগকর্তৃক প্রণয়ন করা হয়েছে, তাতে অনাবাসী ভারতীয়দের গুরুত্বপূর্ণ অবদান আছে। প্রধানমন্ত্রী বলেন, অস্থিতিশীলতার এই সময়ে ভারতীয় সভ্যতা ও সাংস্কৃতিকমূল্যবোধ সমগ্র বিশ্বকে পথ দেখাতে পারে। প্রধানমন্ত্রী বলেন, আসিয়ানভুক্ত দেশগুলির সঙ্গে ভারতের অত্যন্ত সুসম্পর্করয়েছে। কয়েক দিনের মধ্যেই আয়োজিত সাধারণতন্ত্র দিবসের অনুষ্ঠানে এই সম্পর্কেরবিষয়টি তুলে ধরা হবে। …
ডঃ আম্বেদকর জাতীয় স্মারকসৌধের উদ্বোধন আগামীকাল

ডঃবাবাসাহেব আম্বেদকর জন্মজয়ন্তীর প্রাক্কালে দিল্লির ২৬, আলিপুর রোডে আগামীকাল ডঃআম্বেদকর জাতীয় স্মৃতিসৌধের উদ্বোধন করবেন প্রধানমন্ত্রী শ্রী নরেন্দ্র মোদী। এইবিশেষ স্থানটিতেই ডঃ আম্বেদকর ১৯৫৬-র ৬ ডিসেম্বর মহাপরিনির্বাণ লাভ করেছিলেন। ২৬, আলিপুররোডের ডঃ আম্বেদকর মহাপরিনির্বাণ স্থলটি ২০০৩-এর ডিসেম্বরে জাতির উদ্দেশে উৎসর্গকরেছিলেন তদানীন্তন প্রধানমন্ত্রী শ্রী অটল বিহারী বাজপেয়ী। পরে, ২০১৬-র ২১ মার্চসেখানে ডঃ আম্বেদকর জাতীয় স্মৃতিসৌধ নির্মাণের শিলান্যাস করেন প্রধানমন্ত্রী শ্রীনরেন্দ্র মোদী। ভারতীয়সংবিধানের স্রষ্টা বাবাসাহেব আম্বেদকরের এই স্মৃতিসৌধকে একটি গ্রন্থের আদলেনির্মাণ করা হয়েছে। এখানে রয়েছে এক বিশেষ সংগ্রহশালা যেখানে স্থিরচিত্র,চলচ্চিত্র, শ্রুতিদৃশ্যমাধ্যম এবং মাল্টি-মিডিয়া প্রযুক্তির সাহায্যে ডঃআম্বেদকরের জীবন ও অবদানকে সুপরিস্ফুট করে তোলা হয়েছে। স্মৃতিসৌধেরমধ্যে রয়েছে একটি ধ্যানকক্ষও। এখানকার অন্যান্য দ্রষ্টব্য ও আকর্ষণীয় স্থানগুলিরমধ্যে রয়েছে তোরণ দ্বার, একটি বোধি বৃক্ষ, একটি সাঙ্গীতিক ঝর্ণা, আলোকসজ্জাইত্যাদি। /
শ্রীলঙ্কার সাংসদরা প্রধানমন্ত্রী সঙ্গে সাক্ষাৎ করলেন

শ্রীলঙ্কার সংসদের অধ্যক্ষ শ্রী কারু জয়সূর্যের নেতৃত্বে সেদেশের সংসদের একটি প্রতিনিধিদল আজ নতুন দিল্লীতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। প্রতিনিধিদলটি ভারতের সঙ্গে শ্রীলঙ্কার ঐতিহাসিক, আধ্যাত্মিক এবং সাংস্কৃতিক সম্পর্কের কথা উল্লেখ করেন। পাশাপাশি, সাম্প্রতিক বছরগুলিতে সেই সম্পর্ক দৃঢ়তর করার বিষয়টিরও উল্লেখ করেন তারা সাধুবাদ জানান ঐ সদস্যরা। শ্রীলঙ্কায় ভারতের সহায়তায় চলা মানব-কেন্দ্রিক উন্নয়নমূলক প্রকল্পগুলির সুফলের কথাও তাঁরা উল্লেখ করেন। যৌথ অর্থনৈতিক প্রকল্পগুলির দ্রুত রূপায়ণ দু-দেশের অর্থনীতি এবং মানুষের উন্নয়নে সহায়ক হবে। প্রধানমন্ত্রী শ্রীলঙ্কার প্রতিনিধিদলকে স্বাগত জানিয়ে এ ধরনের সংযোগের গুরুত্বের কথা তুলে ধরেন। দু-দেশের প্রাদেশিক সভা এবং স্হানীয় সংস্হাগুলির মধ্যে সম্পর্ক সুদৃঢ় করার নতুন উদ্যোগগুলি মানুষে-মানুষে সম্পর্ককেও দৃঢ়তর করবে। এর ফলে দু দেশের মধ্যে আস্হার সম্পর্কও দৃঢ় হবে।
আগামীকাল দেরাদুনে আন্তর্জাতিক যোগ দিবসের নেতৃত্ব দেবেন প্রধানমন্ত্রী

আগামীকাল দেরাদুনে চতুর্থ আন্তর্জাতিক যোগ দিবস উদযাপনের অনুষ্ঠানের নেতৃত্ব দেবেন প্রধানমন্ত্রী শ্রী নরেন্দ্র মোদী। হিমালয়ের কোলে দেরাদুনের ফরেস্ট রিসার্চ ইন্সটিটিউট বা অরণ্য গবেষণা প্রতিষ্ঠানে হাজার হাজার স্বেচ্ছাসেবকের সঙ্গে যোগাসন করবেন প্রধানমন্ত্রী। প্রসঙ্গত, সারা দেশে এবং সমগ্র বিশ্বেই যোগ সংক্রান্ত প্রচুর অনুষ্ঠানের আয়োজন করা হয়েছে আগামীকাল। উল্লেখ করা যেতে পারে যে, ২০১৫-তে নতুন দিল্লির রাজপথে যোগানুষ্ঠানে অংশগ্রহণ করেছিলেন প্রধানমন্ত্রী। ২০১৬-তেও চন্ডিগড়ের ক্যাপিটল কমপ্লেক্সে যোগাসন প্রদর্শন করেন প্রধানমন্ত্রী। গত বছর অনুষ্ঠানটি ছিল লক্ষ্ণৌ-এর রমাবাঈ আম্বেদকর সভাস্থলে। যোগ-উৎসাহীদের বিশেষ শুভেচ্ছা জানিয়ে প্রধানমন্ত্রী বলেছেন, ভারতীয় মুনী-ঋষিরা আমাদের অন্যতম মূল্যবান উপহার দিয়েছেন। সেটি হ’ল যোগ। তিনি বলেছেন, যোগ কেবল শরীর তাজা রাখার ব্যায়ামচর্চা নয়, এটি স্বাস্থ্য বিমার ছাড়পত্রও বটে। সকালে আমরা যেটি অনুশীলন করি সেটিই কেবল যোগ নয়, আমাদের নিত্য-নৈমিত্তিক ক্রিয়াকর্ম এবং সম্পূর্ণ সচেতনতা যোগের একটি অঙ্গ বলে তিনি মন্তব্য করেন। প্রধানমন্ত্রী আরও বলেন, প্রাচুর্যের জগতে যোগ সংবরণ এবং ভারসাম্যের এক নাম। মানসিক পীড়ার জগতে যোগ শান্তির ধারকবাহক। ভয়ের জগতে যোগ আশা, শক্তি এবং সাহসিকতা সঞ্চার করে। আন্তর্জাতিক যোগ দিবসের প্রেক্ষিতে বিভিন্ন যোগাসনের খুঁটিনাটি সোশ্যাল মিডিয়ায় দেখানোর ব্যবস্থাও করেছেন প্রধানমন্ত্রী। তিনি সারা বিশ্বের বিভিন্ন স্থানে মানুষ যোগ প্রদর্শন করছেন, এমন ছবি ইতিমধ্যেই তিনি সোশ্যাল মিডিয়ায় দিয়ে দিয়েছেন। …
আইএনএস কালভরি আগামীকাল জাতির উদ্দেশে উৎসর্গ করবেন প্রধানমন্ত্রী

নৌ-বাহিনীর ডুবো জাহাজ আইএনএস কালভরি-কে আগামীকাল অর্থাৎ বৃহস্পতিবারমুম্বাই থেকে জাতির উদ্দেশে উৎসর্গ করবেন প্রধানমন্ত্রী শ্রী নরেন্দ্র মোদী। ডিজেল বিদ্যুৎ চালিত এই ডুবো জাহাজটি নির্মাণ করেছে মাজাগাঁও ডক শিববিল্ডার্স লিমিটেড। ‘মেক ইন ইন্ডিয়া’ কর্মসূচির সাফল্যের নিদর্শন হিসাবে এই ধরণেরআরও পাঁচটি ডুবো জাহাজ তৈরি করা হবে ভারতীয় নৌ-বাহিনীর জন্য। এর নির্মাণে সহযোগিতাকরছে ফ্রান্স। আগামীকাল কেন্দ্রীয় প্রতিরক্ষা মন্ত্রী, মহারাষ্ট্র সরকারের গুরুত্বপূর্ণপদাধিকারী এবং বরিষ্ঠ নৌ-সেনা আধিকারিকদের উপস্থিতিতে আইএনএস কালভরি উৎসর্গ করাহবে জাতির উদ্দেশে। প্রধানমন্ত্রী এই উপলক্ষে আয়োজিত এক সমাবেশেও ভাষণ দেবেন। তিনি ঘুরে দেখবেনডুবো জাহাজের অন্দরটিও। …
ভারতের পাস্তুর ইনস্টিটিউটকে তামিলনাড়ুর কুন্নুরে একটি নতুন ভাইরাল ভ্যাকসিন উৎপাদন কেন্দ্র স্থাপনের জন্য ৩০ একর জমি প্রদানের প্রস্তাব মন্ত্রিসভার অনুমোদন পেয়েছে

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, একটি নতুন ভাইরাল ভ্যাকসিন উৎপাদন কেন্দ্র স্থাপনের জন্য ভারতের পাস্তুর ইনস্টিটিউটকে তামিলনাড়ুর কুন্নুরে ৩০ একর জমি দেওয়ার সিদ্ধান্ত অনুমোদিত হয়েছে। নতুন এই ভ্যাকসিন কারখানায় অ্যান্টি-মিজল্‌স ভ্যাকসিন, জেই ভ্যাকসিন, অ্যান্টি-স্নেক ভেনম, অ্যান্টি-র‍্যাবিজ সেরা-র মতো প্রতিষেধক তৈরি করা হবে। এর জন্যই বিনামূল্যে জমি দেওয়া হয়েছে। এই কাজের জন্য জমিটি ব্যবহারের সুবিধার প্রয়োজনে জমির চরিত্র ‘শিল্পাঞ্চল থেকে প্রাতিষ্ঠানিক’ হিসাবেপরিবর্তন করা হবে। দেশের ভ্যাকসিন নিরাপত্তা বৃদ্ধির লক্ষ্যেই শিশুদের জন্য এই জীবনদায়ী ভ্যাকসিনগুলি উৎপাদনের সিদ্ধান্ত নেওয়া হয়েছে। বর্তমানে এই ভ্যাকসিনগুলি বিদেশ থেকে আমদানি করা হয়ে থাকে।